Diari Oficial de la Generalitat Valenciana


Sumari del DOGV 2721, del 02-04-1996 (1996/837814)

RESOLUCIÓ de 6 de març de 1996, de la Direcció General de Coordinació Institucional i Secretariat del Govern de la Conselleria d'Administració Pública, per la qual es disposa la publicació del conveni entre la Generalitat Valenciana (Conselleria de Cultura, Educació i Ciència) i l'Ajuntament de Sant Vicent del Raspeig per a la reclassificació com a professional del Conservatori Elemental de Música Vicente Lillo Cánovas, del qual és titular l'ajuntament esmentat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2721

Data del DOGV
:   02-04-1996

Secció del DOGV
:   ALTRES DISPOSICIONS

Número del document
:   1996/837814


Data del document
:   06-03-1996

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 6 de març de 1996, de la Direcció General de Coordinació Institucional i Secretariat del Govern de la Conselleria d'Administració Pública, per la qual es disposa la publicació del conveni entre la Generalitat Valenciana (Conselleria de Cultura, Educació i Ciència) i l'Ajuntament de Sant Vicent del Raspeig per a la reclassificació com a professional del Conservatori Elemental de Música Vicente Lillo Cánovas, del qual és titular l'ajuntament esmentat.   
Subscrit, després de la tramitació reglamentària, entre la Generalitat Valenciana (Conselleria de Cultura, Educació i Ciència) i l'Ajuntament de Sant Vicent del Raspeig, el dia 6 de novembre de 1995, un conveni per a la reclassificació com a professional del Conservatori Elemental de Música Vicente Lillo Cánovas, del qual és titular l'ajuntament esmentat, i en compliment del que estableix la clàusula deu del conveni, cal publicar en el Diari Oficial de la Generalitat Valenciana el conveni esmentat, que ha quedat inscrit en el Registre de Convenis amb el número 0047/96, i que figura com a annex d'aquesta resolució.  
València, 6 de març de 1996.- La directora general de Coordinació Institucional i Secretariat del Govern.  
Conveni entre la Generalitat Valenciana (Conselleria de Cultura, Educació i Ciència) i l'Ajuntament de Sant Vicent del Raspeig per a la reclassificació com a professional del Conservatori Elemental de Música Vicente Lillo Cánovas, del qual és titular l'ajuntament esmentat  
València, 6 de novembre de 1995.  
Reunits  
D'una banda, el Sr. Fernando Villalonga Campos, conseller de Cultura, Educació i Ciència de la Generalitat Valenciana, facultat per a aquest acte mitjançant acord adoptat pel Govern Valencià en la reunió del dia 25 de setembre de 1995.  
De l'altra banda, el Sr. Francisco Canals Beviá, alcalde-president de l'Ajuntament de Sant Vicent del Raspeig, facultat per a aquest acte per l'acord del ple de l'ajuntament de 23 de maig de 1995.  
Manifesten  
L'Ajuntament de Sant Vicent del Raspeig acordà sol·licitar la reclassificació com a professional del Conservatori Elemental de Música Vicente Lillo Cánovas, de l'esmentada localitat, dins del marc educatiu de la Llei Orgànica 1/1990, de 3 d'octubre, d'Ordenació General del Sistema Educatiu.  
Aquest conservatori està autoritzat pel Decret 24/1992, de 17 de febrer, del Govern Valencià, per a impartir amb plena validesa acadèmica oficial les següents assignatures de grau elemental del pla de 1966: solfeig i teoria de la música, conjunt coral, piano, violí, flauta, clarinet, saxòfon, trompa, trompeta, trombó i similars.  
Mitjançant el conveni signat entre la Generalitat Valenciana i l'Ajuntament de Sant Vicent del Raspeig, de 24 de maig de 1995, es reconegué la validesa acadèmica oficial dels ensenyaments de grau elemental corresponents a la nova ordenació educativa equivalents als que tenia autoritzats del pla que s'extingeix, i s'amplià l'autorització a l'especialitat de percussió d'ambdós plans.  
La Inspecció Educativa ha emès informe favorable a la petició perquè s'ajusta a allò establert al Reial Decret 389/1992, de 15 d'abril, pel qual s'estableixen els requisits mínims dels centres que imparteixen ensenyaments artístics, així com al Decret 151/1993, de 17 d'agost, del Govern Valencià, pel qual s'estableixen els currículums dels graus elemental i mitjà de música i es regula l'accés als citats graus, en allò referit als objectius, els continguts i el sistema d'avaluació corresponents als estudis de grau mitjà sol·licitats.  
El Servei de Gestió i Supervisió de Projectes i Construccions ha emès informe tècnic favorable a la sol·licitud, perquè el centre disposa de tots els espais exigits en l'article 15 del Reial Decret 389/1992, de 15 d'abril.  
El Reial Decret 389/1992, de 15 d'abril, estableix en la seua disposició transitòria setena, punt 2, que el reconeixement de la validesa acadèmica oficial per als ensenyaments corresponents a la nova ordenació educativa dels centres públics d'ensenyaments artístics no estatals existents en el moment de l'entrada en vigor d'aquell reial decret, es realitzarà per conveni entre aquests i l'administració educativa corresponent, a l'objecte de la seua inclusió en la programació general de l'ensenyament.  
Per tot això, en virtut de les competències que atorga el Reial Decret 2093/1983, de 28 de juliol, sobre traspàs de funcions i serveis de l'administració de l'Estat a la Generalitat Valenciana en matèria d'educació, i la Llei 7/1985, de 2 d'abril, reguladora de les Bases del Règim Local, la Conselleria de Cultura, Educació i Ciència i l'Ajuntament de Sant Vicent del Raspeig acorden subscriure aquest conveni d'acord amb les següents  
Clàusules  
Primera. Es classifica com a professional el Conservatori Elemental de Música Vicente Lillo Cánovas, de titularitat municipal, amb número de codi 28005507, ubicat a la plaça d'Espanya, 1, de Sant Vicent del Raspeig.  
Segona. El Conservatori Professional de Música Vicente Lillo Cánovas impartirà, amb reconeixement oficial i plenes facultats acadèmiques, els ensenyaments recollits en la Llei Orgànica 1/1990, de 3 d'octubre, corresponents a les especialitats de grau mitjà següents: piano, violí, guitarra, flauta travessera, clarinet, saxòfon, trompa, trompeta, trombó, tuba, viola, violoncel, contrabaix i percussió .  
Així mateix impartirà la resta d'assignatures obligatòries previstes en el currículum de grau mitjà que, per a cadascuna de les especialitats assenyalades, fa referència l'article 10 del Decret 151/1993, de 17 d'agost, del Govern Valencià.  
A més, aquest conservatori impartirà, amb reconeixement oficial i plenes facultats acadèmiques, els ensenyaments de música de grau elemental que té autoritzats pel Decret 24/1992, de 17 de febrer, del Govern Valencià i el conveni de 24 de maig de 1995, entre la Generalitat Valenciana i l'Ajuntament de Sant Vicent del Raspeig, pel qual es reconeix la plena validesa acadèmica oficial dels ensenyaments de música de grau elemental corresponents a la nova ordenació educativa de les especialitats equivalents a les que tenia autoritzades del pla que s'extingeix, ampliades amb la de percussió.  
El nombre màxim d'alumnes de grau professional i elemental que el Conservatori Professional de Música Vicente Lillo Cánovas pot escolaritzar és de 350.  
Tercera. Provisionalment, fins la seua extinció d'acord amb el calendari vigent d'aplicació de la LOGSE, aquest conservatori impartirà els ensenyaments de grau mitjà, previstos en el Decret 2618/1966, de 10 de setembre, corresponents a les especialitats de la nova ordenació educativa que s'autoritzen mitjançant aquest conveni.  
A efectes administratius i exclusivament en relació als ensenyaments de grau mitjà, el Conservatori Professional de Música Vicente Lillo Cánovas, de Sant Vicent del Raspeig, queda adscrit al Conservatori Superior de Música Oscar Esplà, d'Alacant (número de codi 53375878).  
Quarta. Correspon al titular del Conservatori Professional de Música Vicente Lillo Cánovas, de Sant Vicent del Raspeig, la dotació pressupostària necessària per a les despeses derivades de personal docent i no docent, així com del funcionament del centre esmentat, independentment de la possibilitat de concórrer a totes les convocatòries públiques que realitze la Conselleria de Cultura, Educació i Ciència per a la concessió de subvencions als centres públics d'ensenyaments de música.  
Cinquena. El Conservatori Professional de Música Vicente Lillo Cánovas, de Sant Vicent del Raspeig, se sotmetrà a l'autoritat de la Conselleria de Cultura, Educació i Ciència i de la Inspecció Educativa en allò previst pel Decret 180/1992, de 10 de novembre, del Govern Valencià, pel qual es regula l'organització i les funcions de la Inspecció Educativa i s'estableix el sistema d'accés i permanència en l'exercici.  
Sisena. El titular del conservatori es compromet a:  
a) Complir allò que estableix, pel que fa a òrgans de govern dels centres públics, el títol tercer de la Llei Orgànica 8/1985, de 3 de juliol, reguladora del Dret a l'Educació, amb les especificitats que determina l'últim paràgraf de la disposició addicional segona de l'esmentada llei orgànica.  
b) Complir els requisits establerts a l'article segon, apartat 2, del Decret 2618/1966, de 10 de setembre, sobre reglamentació general de Conservatoris de Música i en el Reial Decret 389/1992, de 15 d'abril, pel qual s'estableixen els requisits mínims dels centres que imparteixen ensenyaments artístics.  
c) Fer que els plans d'estudis, programes, dedicació horària, nivells i sistema d'avaluació que s'hagen de desenvolupar es corresponguen amb els establerts en la legislació vigent (Reial Decret 756/1992, de 26 de juny, Decret 151/1993, de 17 d'agost, del Govern Valencià, i Decret 2618/1966, de 10 de setembre).  
d) Seguir les mateixes directrius acadèmiques que l'administració educativa dicte per als centres dependents de la Conselleria de Cultura, Educació i Ciència, pel que fa a l'organització escolar del conservatori, i a presentar cada curs acadèmic una programació general anual en què consten les dades acadèmiques i administratives del centre.  
Així mateix, haurà de notificar a la Conselleria de Cultura, Educació i Ciència les modificacions d'horari i els canvis de professorat que puguen produir-se, adjuntant-hi els documents que justifiquen el compliment de la titulació exigida al nou professorat.  
e) La custòdia d'actes, expedients d'alumnes, registres de correspondència oficial, i quants documents de caràcter administratiu que es generen en virtut de les facultats que se li confereixen.  
Setena. Aquest conveni tindrà efecte, pel que fa al reconeixement dels ensenyaments de grau mitjà de la nova ordenació educativa, a partir del curs acadèmic 1995-96, i pel que fa al primer curs de grau mitjà del pla 66 de les especialitats de piano, guitarra, violí, flauta, trombó, tuba, trompa, trompeta, clarinet, saxòfon, percussió, conjunt coral i instrumental, així com les assignatures de estètica i història de la cultura i de l'art, a partir del curs acadèmic 1994/95.  
Vuitena. Les modificacions que es produesquen en els ensenyaments, les instal·lacions i els altres requisits mínims que, d'acord amb el Reial Decret 389/1992, de 15 d'abril, ha de tenir el centre, caldrà que siguen notificades a l'administració educativa, la qual instruirà un expedient que serà tramitat de manera anàloga a com es fa en el cas dels centres privats. Les esmentades modificacions tindran efecte en el moment en què es modifique aquest conveni o es subscriga la corresponent addenda a aquest.  
Novena. Aquest conveni tindrà una duració indefinida, i es podrà extingir, no obstant això, per qualsevol de les causes següents:  
a. Per mutu acord de les parts  
b. Per incompliment de les obligacions assumides per l'Ajuntament de Sant Vicent del Raspeig.  
c. Per denúncia d'una de les parts, amb un avís previ de, com a mínim, sis mesos abans de l'inici del curs acadèmic en el qual s'haja d'extingir.  
d. Per canvi de titularitat o cessament de les activitats del centre.  
Aquesta extinció tindrà efectes a partir de la fi del curs en què es donen les causes esmentades.  
En els supòsits previstos en els punts b) i d), l'extinció requerirà la comunicació prèvia de la Conselleria al titular del Conservatori.  
Deu. Aquest conveni caldrà que s'inscriga en el Registre de Centres Docents de la Comunitat Valenciana i en el Registre de Convenis de la Generalitat Valenciana, a més de ser publicat en el Diari Oficial de la Generalitat Valenciana.  
Com a prova de conformitat i perquè en quede constància, les dues parts firmen aquest conveni en el lloc i la data consignats anteriorment.  
El conseller de Cultura, L'alcalde-president de  
Educació i Ciència, l'Ajuntament de San Vicente del Raspeig,  
Fernando Villalonga Campos Francisco Canals Beviá